ટીવીના માધ્યમથી ફિલ્મોમાં પ્રવેશનાર અભિનેત્રીઓની યાદીમાં એક નવું નામ ઉમેરાયું છે અને તે છે શ્વેતા ત્રિપાઠી. ‘મસાન’ ફિલ્મથી ડેબ્યૂ કરનાર શ્વેતાના અભિનયને ખૂબ પ્રશંસા મળી છે. શ્વેતા માત્ર સારી અને સંદેશો આપતી ફિલ્મોનો જ ભાગ બનવા ઇચ્છે છે. તે કહે છે પહેલી જ ફિલ્મ ‘મસાન’માં મારા અભિનયની થયેલી પ્રશંસાથી હું ખૂબ ગદ્ગદ છું. હું આગળ પણ આવી પડકારજનક ભૂમિકાઓમાં મારું બેસ્ટ પર્ફોર્મન્સ આપવા ઇચ્છું છું. હું મારી સફળતાને વધુ મજબૂતાઇ આપવા ઇચ્છું છું. હું ભવિષ્યમાં ફિલ્મોના પ્રદર્શનને લઇને ખૂબ જ સાવધાની રાખવાની છું, કેમ કે હું સ્ટાર્સની ભીડમાં ખોવાઇ જવા ઇચ્છતી નથી.